Source: https://www.algarvensuomiseura.fi/kalenteri.html?date=2018-03-14&eventId=80126
Timestamp: 2018-06-20 07:47:16+00:00

Document:
Tapahtumakalenteri | Algarven Suomi-Seura
- Kaikki kategoriat Vaatii ilmoittautumisenGolf
Kevätretki Sintran Seudulle14.3.2018 - 16.3.2018 - Sintra
ALGARVEN SUOMI-SEURAN KEVÄTRETKI SINTRAN SEUDULLE 14.-16.3.2018
14.3.2018 (keskiviikko)
- Aamulla alkaa retken hintaan kuuluva linja-autokuljetus Algarvesta Sintraan (osallistujat noudetaan Algarven eri osista, seuraavista paikoista: Quarteira, Vale Paraíso (Albufeira), Praia da Rocha ja Lagos, määränpäänä majapaikka Hotel Arribas Sintra*** (hyvä 3 tähden hotelli Sintran Praia Grandella, jokaisesta huoneesta avautuu komea merinäköala, kts. lisätietoa täältä).
- Ajamme ensin Alentejon kaunista rannikkotietä N120, pysähtyen omakustanteiselle kahvitauolle ja opastetulle kävelykierrokselle viehättävässä Vila Nova de Milfontesin kirkonkylässä Mira-joen suulla. Jatkamme matkaa pohjoiseen.
- Yhteinen, retken hintaan kuuluva herkkulounas (chocos fritos = herkullisia paistettuja seepioita, sekä vaihtoehtoja niille, jotka eivät halua seepiaa) viinien kera matkan varrella ravintolassa (Adega Leo do Petisco) Setúbalissa.
- Jatkamme kohti Lissabonia ja ylitämme Ponte 25 de Abril –riippusillan. Matka jatkuu A5-moottoritietä pitkin Cascaisiin, jossa Cascaisin lahden (Portugalin presidentin Marcelo Rebelo de Sousan joka-aamuinen uimapaikka!) nähtyämme pysähdymme hetkeksi ihailemaan Boca do Infernoa eli “helvetin kidaksi” kutsuttua rantakallion mereen yhteydessä olevaa koloa, josta meri usein tyrskyää.
- Jatkamme Guinchon upeiden rantojen kautta Cabo da Rocalle, Euroopan mantereen läntisimmälle niemenkärjelle. Nousemme bussista ihailemaan näköaloja.
- Saapuessamme Sintran Praia Granden rannalle majoitumme Hotel Arribas Sintraan.
- Yhteinen, retken hintaan kuuluva tervetuliaisdrinkki suolaisten pikku purtavien kanssa hotellissa.
- Vapaa ilta (ei sisällä illallista, jonka voi halutessaan nauttia omakustanteisesti hotellin ravintolassa tai läheisissä muissa ravintoloissa).
15.3.2018 (torstai)
- Aamulla klo 9.15 bussikuljetus Sintran vanhassa keskustassa sijaitsevaan komeaan kuninkaalliseen palatsiin (Palácio Nacional de Sintra).
- Opastettu vierailu keskiaikaiseen Palácio Nacional de Sintraan (tunnetaan myös nimellä Palácio da Vila).
- Siirrymme vanhoihin, tyylikkäisiin raitiovaunuihin Sintran vanhan keskustan tuntumassa sijaitsevan Casa do Eléctricon luona. Teemme ratikkaretken viehättävissä maisemissa Praia das Maçãsin rantakylään, puolivälissä (15 minuutin ratikka-ajelun jälkeen) pysähdymme Adega Regional de Colaresin viinikellareihin kuulemaan Colaresin alueen hienoista viineistä ja maistelemaan niitä. Sen jälkeen matkaamme vielä 15 minuuttia ratikalla Atlantin rannalle.
- Yhteinen, retken hintaan kuuluva herkkulounas paikallisten viinien kera Restaurante Búziossa (Praia das Maçãsin rantakylässä).
- Käymme myös tutustumassa lounasravintolamme omaan äyriäistenkasvatusluolaan Atlantin rannassa, ravintolan lähellä.
- Lyhyt linja-autokuljetus takaisin majapaikkaamme Hotel Arribas Sintraan.
- Yhteinen, retken hintaan kuuluva illallinen viinien kera hotellin ravintolassa.
16.3.2018 (perjantai)
- Klo 9.00 check-out hotellista ja bussikuljetus pohjoiselle naapuripaikkakunnalle Mafraan (Palácio Nacional).
- Opastettu vierailu vaikuttavan monumentaaliseen Palácio Nacional de Mafraan kuuluisine kirjastoineen. Tämä 1700-luvulla rakennettu valtava palatsi tunnetaan myös Nobel-kirjailija José Saramagon suomeksikin käännetyn romaanin Baltasar ja Blimunda (Memorial do Convento) kuvaamana Mafran luostarina (Convento de Mafra).
- Käymme vielä tutustumassa Mafran Sobreiron kylässä sijaitsevaan José Francon hauskaan, seudun perinteitä esittelevään pieneen ”museokylään” (Aldeia-Museu José Franco).
- Yhteinen, retken hintaan kuuluva jäähyväislounas viinien kera näköalaravintolassa Ribamarin rantakylässä Torres Vedrasissa.
- Lähdemme paluumatkalle kohti Algarvea (reitti: A21 – A8 – CRIL – Ponte Vasco da Gama – A2...), pysähtyen omakustanteiselle kahvitauolle A2-moottoritien varrella. Retken osallistujat kuljetetaan takaisin noutopaikkoihin Algarven eri osissa, siis Quarteiraan, Vale Paraísoon (Albufeira), Praia da Rochaan ja Lagosiin.
383€/henki majoituksella jaetussa 2 hengen standardihuoneessa, lisämaksu 1 hengen huoneesta: 80€. (HUOM. Nämä hinnat edellyttävät vähintään 40 osallistujaa.) – Hinnat sisältävät kaiken ylläolevassa ohjelmassa mainitun: bussikuljetukset, hotellimajoituksen aamiaisineen ja tervetuliaisdrinkkeineen suolaisten pikku purtavien kera, puolihoidon (3 lounasta eri ravintoloissa viinien kera), yhden illallisen viinien kera hotellin ravintolassa, suomenkielisen oppaan (Mika Palo) palvelut, pääsymaksut vierailukohteisiin sekä ratikkaretken viinikellarivierailun ja viininmaistajaisten kanssa.
- Algarven Suomi-Seuran nettisivuilta löytyvän ilmoittautumislomakkeen kautta tai sähköpostitse matkatoimisto SUBLU Tour Portugalin myyntipäällikölle Mika Palolle (mika.palo@sublutour.com)
- Ilmoittautumisten määräaika: 7.3.
- Maksut: 50% varausmaksuna heti ilmoittautumisen jälkeen ja toiset 50% 7.3. mennessä. Lähetämme laskut maksuohjeineen sähköpostitse suoraan osallistujille kummastakin maksuerästä.
Vähimmäismäärä osallistujia: 40 henkeä
7.3. mennessä tulevista peruutuksista pidätämme 90€ peruutusmaksua ja palautamme loput maksetusta summasta. 7.3. jälkeen saapuvien peruutusten yhteydessä emme enää palauta mitään maksetusta summasta.
PALAUTE/LISÄTIETOJA:
Mika Palo, sähköposti mika.palo@sublutour.com / matkapuh. +351 93 6616510
Matkatoimisto SUBLU Tour Portugal, Nazaré
Vuosikokous ja maaliskuun kuukausilounas20.3.2018 - Jupiter Algarve Hotel
ALGARVEN SUOMI-SEURAN VUOSIKOKOUS & MAALISKUUN KUUKAUSILOUNAS
Täten kutsumme Algarven Suomi-Seuran jäsenet yhdistyksen vuosikokoukseen, joka pidetään tiistaina 20. päivänä maaliskuuta 2018 klo 10:00 Portimãossa.
Ajankohta: 20.3.2018 klo 10:00
Paikka: Jupiter Algarve Hotel, Sala Medronheiro
Osoite: Avenida Tomás Cabreira, 92, Praia da Rocha, 8500-802 Portimão (kartta)
Jos kokouksessa ei ole paikalla lain edellyttämää jäsenten enemmistöä, kutsutaan täten koolle uusi yleiskokous samassa paikassa, samana päivänä, klo 10:30.
2. Valitaan kokoukselle puheenjohtaja ja kaksi sihteeriä
3. Valitaan kaksi ääntenlaskijaa ja pöytäkirjantarkastajat
5. Todetaan kokouksen osanottajat sekä laillisuus ja päätösvaltaisuus
7. Esitetään tilinpäätös ja toimintakertomus vuodelta 2017
8. Esitetään tilintarkastajien lausunto
9. Päätetään tilinpäätöksen hyväksymisestä
10. Päätetään tili- ja vastuuvapauden myöntämisestä johtokunnalle
11. Päätetään sääntöjen muuttamisesta §2, §3, §4, §6, §9 ja lisätään §10
12. Päätetään toimintaohjeen muuttamisesta
13. Valitaan kunniapuheenjohtaja
27.02.2018 Algarven Suomi-Seuran johtokunta
Sääntömuutosehdotus, johon pääset tästä linkistä
Toimintaohjemuutosehdotus, johon pääset tästä linkistä
Perustelut sääntömuutokselle ja toimintaohjeen muutokselle tästä linkistä
Valtakirja, johon pääset tästä linkistä
Tilinpäätösaineiston voit pyytää etukäteen seuran toimistosta algarve.suomi@sapo.pt ja aineisto toimitetaan sähköisesti.
Ilmoittautumiset vuosikokoukseen ja/tai kuukausilounaalle kotisivujen ilmoittautumislomakkeen kautta, sähköpostitse algarve.suomi@sapo.pt tai seuran toimistoon puh. 282 483 191 viimeistään to 15.03.2018 klo 16:00.
Vuosikokoukseen voivat osallistua vain jäsenmaksun 2018 suorittaneet jäsenet.
MAALISKUUN KUUKAUSILOUNAS
Maaliskuun kuukausilounas pidetään 20.3.2018 Hotel Jupiterin viihtyisässä ravintolassa vuosikokouksen jälkeen noin klo 13:00 alkaen.
Lounaan hinta on 20,00€/hlö sisältäen herkullisen runsaan buffet-tarjoilun ruokajuomineen (vesi, virvoitusjuomat, olut, viini ja kahvi)
Maksut lounaasta kerätään paikan päällä ravintolassa.
Ilmoittautuminen maaliskuun kuukausilounaalle tapahtuu samalla lomakkeella kuin vuosikokoukseen ilmoittautuminen, huolimatta siitä, ettet osallistuisi kokoukseen.
ONGELMIA ÄLYPUHELIMEN KÄYTÖSSÄ?29.3.2018 13:00 - Seuran toimisto
TILAISUUS TÄYNNÄ - ILMOITTAUDU VARASIJALLE!
ONGELMIA ÄLYPUHELIMEN KÄYTÖSSÄ?
Tule mukaan kuulemaan tietokoneasentaja Henrik Erosen vinkkejä seuran toimistolle.
Henrik tutustuttaa meidät älypuhelinten ihmeelliseen maailmaan. Kokoonnumme seuran toimistolla pienessä ryhmässä, jolloin omille kysymyksille ja ongelmille jää aikaa. Oma puhelin mukaan!
Ilmoittautumiset tällä lomakkeella ke 29.3. klo 16:00 mennessä.
Algarven Suomi-Seuran kevätjuhla6.4.2018 - Monte das Lagoas
ASSOCIAÇÃO FINLANDESA NO ALGARVE – ALGARVEN SUOMI-SEURA
KUTSU KEVÄTJUHLAAN 6.4.2018
Taas on yksi talvi takana ja aika kutsua seuramme jäsenet perinteiseen kevätjuhlaan! Tilaisuus pidetään perjantaina 6.4.2018 klo 13:00 alkaen tunnelmallisessa Monte das Alagoas ravintolassa.
Klo 13:00 tervetuliaismaljat
Klo 13:30 alkaen lounas
- Tervetuliaispalat ja sangria talon tapaan/olut/viini /vesi/virvoitusjuoma
- Alkuruoka: Creme de Legumes (kasviskeitto)
- Pääruoka: Arroz de Tamboril e Gambas à Monte das Alagoas (kala, katkaravut ja riisi) sekä Escalopes de Vitela com Alho e Bacon (vasikan leike)
- Lounas sisältää ruokajuomat; seudun puna- ja valkoviini/olut/virvoitusjuomat/vesi
- Jälkiruoka ja kahvi
Klo 15:00-18:00 Herkullisen lounaan jälkeen juhlat jatkuvat, kun lavalle astelevat irlantilaismuusikot Danny ja Susan viihdyttämään yleisöä laulaen ja tanssittaen
Juhlan hinta jäsenille 26,00€/hlö
Maksut tilisiirtona Nordeaan
IBAN: FI67 2022 1800 0198 10
Viitenumero: 18018
Juhlapaikalla kerätään lisäksi 5 euron lahjoitus/osallistuja esiintyjien palkkioihin.
Quarteira (10,00€)
Vilamoura (10,00€)
Praia da Rocha (5,00€)
Vau (5,00€)
Kuljetus- ja juhlamaksu suoritetaan samalla tilisiirrolla.
Kuljetuksen aikataulut lähetetään osallistujille myöhemmin sähköpostitse.
SITOVAT ILMOITTAUTUMISET JUHLAAN JA YHTEISKULJETUKSEEN sekä maksut KE 4.4.2018 KLO 13 MENNESSÄ ilmoittautumislomakkeella tai seuran toimistoon puh. +351 282 483 191 tai sähköpostilla algarve.suomi@sapo.pt
RAVINTOLAN OSOITE
Sitio das Alagoas Alvor
TERVETULOA JUHLIMAAN KEVÄTTÄ TANSSIEN JA LAULAEN!
Sunnuntain Sutinat22.4.2018
Vapaa-ajanohjaajamme Katja järjestää yhteistä tekemistä myös viikonlopuille huhtikuun ajan. Tärkeintä Sunnuntain Sutinoissa onkin yhdessä tekeminen ja oleminen!
Sunnuntain Sutinat jatkuvat 22.4. klo 11-13! Tällä viikolla teemana on leikkimielinen rantakisailu erilaisten pelien merkeissä.
Kokoontuminen Praia da Rochalla, keppijumppa- ja pelikentällä. Jumppakentän löydät laskeutumalla portaat rantahietikolle Turisti-infon vasemmalta puolelta.
Mukaan tarvitset vain iloisen ja rennon fiiliksen, plussaa hyvät jalkineet ja vesipullo.
Kauppapaikalla uusi ilmoitus suomalaisille suunnatuista veneretkistä!
GOLFTAILORS - VIIKOKSI ALGARVEEN SUORILLA LENNOILLA KEVÄÄLLÄ 2018

References: §2
 §3
 §4
 §6
 §9
 §10